સામગ્રી: બ્રિટનના સરીના રહેવાસી ઑલી વૅદરૉલ જણાવે છે કે એમના માટે ઍલર્જી એક મોટી સમસ્યા બની ગઈ છે. 

એને કારણે તેઓ બહારનું ભોજન લઈ શકતા નથી. એમણે રજાઓમાં બહાર જતાં પહેલાં પણ એમને વિચારવું પડે છે.

એટલે સુધી કે કોઈ વ્યક્તિ સાથે નજીકના સંબંધો વિકસાવવામાં પણ એમને વિચાર કરવો પડે છે.

22 વર્ષનાં ઑલી વૅદરૉલને મગફળીની ઍલર્જી છે.

આ ઍલર્જીને કારણે બાળપણમાં એમની તબીયત એટલે સુધી લથડી હતી કે એમને હૉસ્પિટલમાં દાખલ થવું પડ્યું હતું.

ઑલી જણાવે છે કે ઍલર્જીને કારણે તેમનું થૂંક એટલું ગાઢ બની ગયું હતું કે તેઓ શ્વાસ પણ લઈ શકતા નહોતા. ત્યારથી એમની જિંદગી સંપૂર્ણપણે બદલાઈ ગઈ છે.

ઑલી વૅદરૉલે બીબીસી 'રેડિયો 1 ન્યૂઝબીટ' સાથે પોતાની મુશ્કેલીઓ, પોતાની ઍલર્જી અને તેની એની સામેની પોતાની લડત અંગે વાત કરી હતી.

જ્યારે ખાધું હતું પીનટ બટર

ઑલી જણાવે છે કે પીનટ બટર ખાવાના કારણે તેમને હૉસ્પિટલમાં દાખલ થવું પડ્યું હતું અને એ તેમની જિંદગીનો સૌથી ભયાનક અનુભવ હતો. 

એમને કોઈ ખબર નહોતી પડી  કે એમના શરીરમાં થઈ શું રહ્યું છે. 

એ વખતે એમની ચામડી પર સોજો આવવાની સાથે ત્વચા લાલ પડી ગઈ હતી.

મોટા ભાગનાં લોકો એવું વિચારે છે કે જે ચીજથી એમને ઍલર્જી હોય તેમણે એ ખાવાનું છોડી દેવું જોઈએ. 

તમે આ વાંચ્યું કે નહીં?

જોકે, ઑલી માટે આ બધું એટલું સરળ નહોતું.મગફળી ખાવાનું તો તેઓ છોડી દે પણ જો અન્ય કોઈ ખાધમાં મગફળીનો થોડો અંશ પણ હોય તો એ તેમના માટે જીવલેણ સાબિત થઈ શકે તેમ હતો.

એટલે સુધી કે તેઓ કોઈને ચુંબન પણ કરી શકે તેમ નથી. કારણ કે જો સામેવાળી વ્યક્તિએ મગફળી કે તેની  કોઈ બનાવટ ખાધી હોય તો પણ ઑલી માટે જોખમી બની શકે એમ છે. 

ઑલી જણાવે છે, ''આ કારણથી ઘણાં લોકોનો જીવ સુધ્ધાં ગયો છે. આ એક મોટું જોખમ છે. જે લોકોને ઍલર્જી નથી તેઓ આ અંગે કદી વિચારી પણ શકતાં નથી.''

''જો તમને કે પછી તમારા સગાવહાલાંને ઍલર્જી નથી તો તમારા માટે રજાઓ ગાળવાની તૈયારી કરવી, ફ્લાઇટથી જવું કે પછી પ્રેમ સંબંધ બાંધવો સરળ અને નિશ્ચિંત છે.''

મગજમાં ચગડોળે ચઢતા ભોજનના વિચાર

ઑલી વૅદરૉલ માટે બહારનું ભોજન પણ એક મોટી સમસ્યા છે. 

ઑલી જણાવે છે કે એમણે ઘણી રાતો તો એ વિચારવામાં જ ગાળી છે કે ક્યાંક એમને ઍલર્જી તો નથી થઈ રહી અને આ માટે તેઓ બહારનું ભોજન પણ ટાળે છે.

જો ઑલીને થોડાક સમય માટે બહાર જવું હોય તો તેઓ સૌ પહેલાં ભોજન અંગે વિચારે છે.

તેઓ જણાવે છે, ''આ કારણે તમારી જિંદગીનો મોટા ભાગનો સમય એ વિચારવામાં જ પસાર...\nઅગાઉની સામગ્રીનો સારાંશ નીચે મુજબ કરી શકાય છે:
મોટા ભાગે લોકો પોતાના પહેલાં ચુંબન અંગે ખુશ અને આતુર રહેતાં હોય છે પણ એક વ્યક્તિ એવી છે જેમના માટે ચુંબન કરવું એ મોતને નોતરું આપવા જેવું છે.